
BIROUL  PERMANENT

AL

CAMEREI  DEPUTAŢILOR

Vă înaintăm alăturat, raportul asupra proiectului de Lege pentru modificarea şi completarea Legii nr.227/2015 privind Codul fiscal, trimisă cu adresa nr. PLx 218 din 29 aprilie 2020, Camera Deputaților fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.
PREŞEDINTE,

George – Gabriel VIȘAN
Parlamentul  României

RAPORT

asupra proiectului de Lege pentru modificarea şi completarea
Legii nr.227/2015 privind Codul fiscal
În conformitate cu prevederile art.94 din Regulamentul Camerei Deputaților, republicat, Comisia pentru buget, finanțe și bănci a fost sesizată, prin adresa nr. PLx 218 din 29 aprilie 2020, spre dezbatere pe fond, cu proiectul de Lege pentru modificarea şi completarea Legii nr.227/2015 privind Codul fiscal.

Potrivit prevederilor art.75 din Constituţia României, republicată şi ale art.91 din Regulamentul Camerei Deputaţilor, republicat, Camera  Deputaţilor este Cameră decizională. 
Senatul, în calitate de primă Cameră sesizată, a adoptat tacit proiectul de Lege, în ședința din data de 23 aprilie 2020.

La dezbaterea proiectului de Lege s-au avut în vedere avizele favorabile ale Consiliului Economic şi Social, Consiliului Legislativ și Comisiei pentru învăţământ, ştiinţă, tineret şi sport și punctul de vedere negativ al Guvernului.
Proiectul de Lege supus dezbaterii are ca obiect de reglementare încurajarea operatorilor economici de a iniția parteneriate cu statul, în vederea susţinerii învăţământului profesional-dual, prin scutirea acestora de la plata impozitului pe profitul reinvestit în acest fel sau prin deducerea sumelor direcționate de aceștia către burse pentru elevi. Această prevedere are  scopul de a forma o resursă umană bine pregătită, calificată şi aptă să se integreze pe piaţa muncii.
În conformitate cu prevederile art. 61 din Regulamentul Camerei Deputaților, republicat, membrii Comisiei pentru buget, finanţe şi bănci au examinat proiectul de Lege menționat mai sus, în ședința online, din data de 20 octombrie 2020.    
La lucrările Comisiei online, și-au înregistrat prezența un număr de 24 deputați, din totalul de 27 de membri.
La dezbaterea online a proiectului de Lege a participat, în calitate de invitat, doamna Deputat Cristina Ionela Iurişniţi. 
În urma examinării proiectului de Lege, deputații prezenți la lucrările online au hotărât, cu majoritate de voturi, să propună plenului Camerei Deputaţilor un raport de adoptare a proiectului de Lege pentru modificarea şi completarea Legii nr.227/2015 privind Codul fiscal, în forma adoptată de Senat. 
 În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

George – Gabriel VIȘAN

	SECRETAR,

Şef serviciu,
Giorgiana Ene

Consilier,

Simina Alexandra Mocanu
3

